પાંચમી અને છેલ્લી ટેસ્ટ મેચના ત્રીજા દિવસે જ્યારે ઇંગ્લેન્ડની ટીમ એક વીકેટના નુક્સાન પર 62 રનના સ્કોર પર રમી રહી હતી, ત્યારે બોલિંગ કરાવી રહેલા રવીન્દ્ર જાડેજા એમ્પાયર પાસે પહોંચ્યા અને બોલ બદલવાની ડિમાન્ડ કરી હતી. બોલ બદલવાની ડિમાન્ડ એટલા માટે કરવામાં આવી હતી કારણ કે, બોલ પોતાની મૂળ સ્થિતિમાં ન હતો. એમ્પાયર પાસે પહોંચેલા જાડેજાએ બોલની મૂળ સ્થિતિ જાણવા માટે ઉપકરણથી દેખાડવાનો પ્રયત્ન કર્યો અને જાણકારી મળી કે બોલની મૂળ સ્થિતિ હવે પહેલા માફક નથી. બાદમાં એમ્પાયરે બોલ બદલવાનો ઇશારો કર્યો.